
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 32 


20 Ιανουάριου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Οργάνωση και τρόπος λειτουργίας και στελέχωσης 
του Τμήματος Επειγόντων Περιστατικών (ΤΕΠ) των 


νοσοκομείων του ΕΣΥ. 1 

Καθορισμός αριθμού προσώπων και έργου το οποίο 
θα ανατεθεί σε αυτά από το Υπουργείο Δικαιοσύ¬ 
νης με σύμβαση μίσθωσης έργου σύμφωνα με τις 
διατάξεις των άρθρων 681 επ. του Αστικού Κώδι¬ 
κα. 2 

Ορισμός μελών του Διοικητικού Συμβουλίου του Τα¬ 
χυδρομικού Ταμιευτηρίου Ελλάδος Ανώνυμης 
Τ ραπεζικής Εταιρείας. 3 


Συγχώνευση Νομικών Προσώπων του Δήμου Νέας 
Χαλκηδόνας με το όνομα «1ος Παιδικός Σταθμός 
Νέας Χαλκηδόνας» «2ος Παιδικός Σταθμός Νέας 
Χαλκηδόνας» και «3ος Παιδικός Σταθμός Νέας 


Χαλκηδόνας». 4 

Κατ’ αποκοπή χορήγημα για την καθαριότητα της 
Δ/νσης Δασών Αττικής της Περιφέρειας Αττικής 
Οικ. Έτους 2003. 5 

Τροποποίηση Οργανισμού Εσωτερικής Υπηρεσίας 
του Δήμου Αγίας Παρασκευής. 6 

Καθιέρωση Υπερωριακής εργασίας (απογευματινής, 
νυχτερινής, εξαιρέσιμων ημερών και Κυριακών) για 
τον αναπληρωτή οδηγό του Νομάρχη κατά το έτος 
2003. 7 

Καθιέρωση Υπερωριακής εργασίας (απογευματινής, 
νυχτερινής, εξαιρέσιμων ημερών και Κυριακών) για 
τον οδηγό του Νομάρχη κατά το έτος 2003. 8 

Χορήγηση άδειας άσκησης επαγγέλματος Κοινωνικού 
Λειτουργού στην Παρλάντζα Μαρία του Κωνστα¬ 
ντίνου. 9 

Χορήγηση άδειας άσκησης επαγγέλματος Κοινωνι¬ 
κού Λειτουργού στην Κιρκένη Καλλιόπη του Στέρ- 
γιου. 10 

Έγκριση τροποποίησης των κανονισμών αμοιβαίων 
κεφαλαίων που διαχειρίζεται η εταιρεία «ΑΕΙΘΟ ΑΙΘ 
ΑΕΔΑΚ». 11 


ΑΠΟΦΑΣΕΙ Σ 

Αριθ. Υ4α/οικ.4472 (1) 

Οργάνωση και τρόπος λειτουργίας και στελέχωσης του 
Τμήματος Επειγόντων Περιστατικών (ΤΕΠ) των νοσο¬ 
κομείων του ΕΣΥ. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη τις διατάξεις: 

1. Του άρθρου 6παρ. 5του Ν.2889/2001 (ΦΕΚΑ'37). 

2. Του άρθρου 29Ατου Ν. 1558/1985 «Κυβέρνηση και 
Κυβερνητικά όργανα» (ΦΕΚ 137Α) όπως προστέθηκε με 
το άρθρο 27 του Ν. 2081/1992 (ΦΕΚ 154Α) και αντικατα- 
στάθηκεμετο άρθρο 1 παρ.2του Ν. 2469/1997 (ΦΕΚ30Α) 
και το γεγονός ότι από τις διατάξεις της παρούσας δεν 
προκαλείται επιπλέον δαπάνη σε βάρος του Κρατικού 
Προϋπολογισμού, αποφασίζουμε: 

1. Σε κάθε νοσοκομείο της χώρας με δυναμικότητα πά¬ 
νω από 200 κλίνες οργανώνεται και λειτουργεί αυτοτελές 
Τμήμα Επειγόντων Περιστατικών (ΤΕΠ) ως διατομεακό 
τμήμα αυτού. 

2. Το ΤΕΠ λειτουργεί κατά τις ημέρες γενικής εφημε¬ 
ρίας όλο το 24ωρο τις δε υπόλοιπες εργάσιμες ημέρες 
μόνο κατά το πρωινό ωράριο. 

3. Στο ΤΕΠ των νοσοκομείωντου ΕΣΥ προΐσταται ιατρός 
με βαθμό Διευθυντή του κλάδου ιατρών ΕΣΥ, ειδικότητας 
Χειρουργικής ή Αναισθησιολογίας ή Παθολογίας ή Καρ¬ 
διολογίας ή Πνευμονολογίας με αποδεδειγμένη εμπειρία 
και γνώση στην επείγουσα ιατρική ή εξειδίκευση στη 
ΜΕΘ. 

4. Το ΤΕΠ στελεχώνεται με ιατρικό προσωπικό που υπη¬ 
ρετεί σε θέσεις που συστήνονται για το Τμήμα αυτό, κα¬ 
θώς και από προσωπικό που υπηρετεί σε άλλα τμήματα 
του νοσοκομείου. 

4.1 ΓιατηστελέχωσητουΤΕΠ με ιατρικό προσωπικό συ- 
στήνονται: Μία (1) θέση Διευθυντή του κλάδου ιατρών 
ΕΣΥ, ειδικότητας Χειρουργικής ή Αναισθησιολογίας ή Πα¬ 
θολογίας ή Καρδιολογίας ή Πνευμονολογίας με αποδε¬ 
δειγμένη εμπειρία και γνώση στην επείγουσα ιατρική ή 
εξειδίκευση στη ΜΕΘ, μία (1) θέση Επιμελητή Α και μία (1) 
θέση Επιμελητή Β του κλάδου ιατρών ΕΣΥ ειδικότητας 
Αναισθησιολογίας ή Παθολογίας ή Καρδιολογίας ή Χει¬ 
ρουργικής ή Πνευμονολογίας ή Ορθοπεδικής με αποδε¬ 
δειγμένη εμπειρία και γνώση στην επείγουσα ιατρική ή 
εξειδίκευση στη ΜΕΘ. 

4.2 Ο αριθμός των ιατρών που στελεχώνουν το ΤΕΠ 
προσαυξάνεται με ιατρικό προσωπικό που υπηρετεί σε 
άλλα τμήματα του ίδιου νοσοκομείου ώστε η ελάχιστη 
στελέχωση του ΤΕΠ σε ιατρικό προσωπικό να είναι ένας 
(1) Δ/ντης, δύο (2) Επ. Α και τέσσερις (4) Επ. Β. Με από¬ 
φαση του Διοικητή του νοσοκομείου ή του Δ.Σ. των νοσο¬ 
κομείων της παρ. ΙΟτου άρθ. 13του Ν. 2889/01 και γνώ¬ 
μη του Δ/ντη της Ιατρικής Υπηρεσίας και λαμβάνοντας 
υπόψη τη δυναμικότητα σε κλίνες, τις ιδιαιτερότητες του 
νοσοκομείου και τον μέσο αριθμό των προσερχόμενων 
ασθενών, καθορίζεται ο αριθμός των γιατρών που απαι¬ 
τείται για την επιπλέον στελέχωση του ΤΕΠ. 

4.3 Μέχρι τη σύσταση και πλήρωση των θέσεων που 
αναφέρονται στην παρ. 4.1 καθώς και για τη στελέχωση 
του ΤΕΠ με το ιατρικό προσωπικό που αναφέρεται στην 
παρ. 4.2, τηρείται η ακόλουθη διαδικασία: 

Για τη θέση προϊσταμένου ΤΕΠ υποβάλλουν αίτηση και 
πλήρες βιογραφικό σημείωμα εντός δέκα (10) ημερών 
από τη δημοσίευση σχετικής πρόσκλησης του Διοικητή ή 
του Δ.Σ. των νοσοκομείων της παρ. 10 του άρθ. 13τουΝ. 
2889/01, γιατροί ΕΣΥ με βαθμό Διευθυντή ή Αναπληρωτή 
Διευθυντή. Το Επιστημονικό Συμβούλιο του νοσοκομείου 
καταρτίζει πίνακα αξιολόγησης των υποψηφίων με κριτή¬ 
ρια: 

α) την επιστημονική επάρκεια, η οποία τεκμηριώνεται 
από το επιστημονικό και κλινικό έργο του υποψηφίου 

β) τη διοικητική ικανότητα, η οποία τεκμηριώνεται από 
προηγούμενη θητεία του σε θέσεις διοικητικής ευθύνης 

γ) την εμπειρία και γνώση του στην επείγουσα ιατρική, 
η οποία τεκμηριώνεται είτε από πιστοποιητικό επάρκειας 
στην επείγουσα ιατρική είτε από τη θητεία σε τμήματα 
επειγόντων περιστατικών της Ελλάδας ή της αλλοδαπής 
ή από τη θητεία στο ΕΚΑΒ 

δ) την εξειδίκευση σε ΜΕΘ. 

Ο πίνακας αξιολόγησης των υποψηφίων υποβάλλεται 
στο Διοικητή του νοσοκομείου ή στο Δ.Σ. των νοσοκομεί¬ 
ων της παρ. 10 του άρθ. 13 του Ν. 2889/01. Ο Διοικητής 
του νοσοκομείου ή το Δ.Σ. των νοσοκομείων της παρ. 10 
του άρθ. 13του Ν. 2889/01 με απόφασή του τοποθετεί ως 
προϊστάμενο ΤΕΠ έναν από τους τρεις πρώτους στον πί¬ 
νακα χωρίς να δεσμεύεται από τη σειρά εγγραφής. 

Εάν δεν υποβληθούν αιτήσεις μέσα στην αποκλειστική 
προθεσμία των δέκα (10) ημερών, ο προϊστάμενος του 
ΤΕΠ ορίζεται από τον Διοικητή του νοσοκομείου ή το Δ.Σ. 
των νοσοκομείων της παρ. ΙΟτου άρθ. 13 του Ν. 2889/01 
μετά από εισήγηση του Διευθυντή της Ιατρικής Υπηρε¬ 
σίας. 

Γ ια τις λοιπές θέσεις ιατρικού προσωπικού τηρείται η 
ίδια διαδικασία που προβλέπεται για τον ορισμό του προϊ¬ 
σταμένου. 

Η θητεία των γιατρών που στελεχώνουντοΤΕΠ είναι για 
ένα (1) έτος η οποία δύναται να ανανεώνεται μετά από αί¬ 
τηση του ενδιαφερομένου. 

4.4 Οι ιατροί του ΤΕΠ μπορούν να καλούν για την αντι¬ 
μετώπιση συγκεκριμένων περιστατικών, ιατρούς άλλων 
ειδικοτήτων από τους εφημερεύοντες στα τμήματα, οι 
οποίοι υποχρεούνται να προσέλθουν και να προσφέρουν 
τις υπηρεσίες τους στο ΤΕΠ. Για το σκοπό αυτό συντάσ- 
σεται από το Διευθυντή της Ιατρικής Υπηρεσίας, σε συ¬ 
νεργασία με τους Διευθυντές των Τμημάτων μηνιαίος κα¬ 
τάλογος από τους εφημερεύοντες ιατρούςτωντμημάτων 
του νοσοκομείου που θα καλύπτουντις ανάγκες του ΤΕΠ. 

4.5 Η κάλυψη των αναγκών του ΤΕΠ με μη ιατρικό προ¬ 


σωπικό της Ιατρικής Υπηρεσίας γίνεται βάση μηνιαίου 
προγράμματος που καταρτίζεται από το Διευθυντή της 
Ιατρικής Υπηρεσίας σε συνεργασία με το Διευθυντή του 
ΤΕΠ. 

4.6 Στο ΤΕΠ προΐσταται νοσηλευτής/τρια κατηγορίας 
ΠΕ ή ΤΕ με αποδεδειγμένη εμπειρία και γνώση στην επεί¬ 
γουσα νοσηλευτική η οποία τεκμηριώνεται από τη θητεία 
σε μέχρι σήμερα λειτουργούντα τμήματα επειγόντων πε¬ 
ριστατικών της Ελλάδας ή της αλλοδαπής, τη θητεία σε 
ΜΕΘ, ΜΑΦ, Μονάδα Ανάνηψης της Ελλάδας ή του εξωτε¬ 
ρικού καθώς και την εκπαίδευση σε προγράμματα επεί¬ 
γουσας προνοσοκομειακής φροντίδας. 

Ο αριθμός του νοσηλευτικού προσωπικού που στελε¬ 
χώνουν το ΤΕΠ καθορίζεται ανάλογα με τη δυναμικότητα 
σε κλίνες, τις ιδιαιτερότητες του νοσοκομείου και το μέσο 
αριθμό των προσερχόμενων ασθενών. 

Γ ια τη στελέχωση του ΤΕΠ με προσωπικό της νοσηλευ¬ 
τικής υπηρεσίας λαμβάνεται υπόψη η προϋπηρεσία σε 
τμήματα επειγόντων περιστατικών, ΜΕΘ, ΜΑΦ, Μονάδα 
Ανάνηψης καθώς και η εκπαίδευση σε προγράμματα επεί¬ 
γουσας προνοσοκομειακής φροντίδας. 

4.7 0 προϊστάμενος του ΤΕΠ σε συνεργασία με το Διευ¬ 
θυντή της Διοικητικής υπηρεσίας του νοσοκομείου καθο¬ 
ρίζει τον απαιτούμενο αριθμό προσωπικού που θα καλύ- 
ψειτις ανάγκεςτου ΤΕΠ σε γραμματειακή υποστήριξη κα¬ 
θώς και για την καθαριότητα και ασφάλεια του χώρου. 

5. ΟπροϊστάμενοςτουΤΕΠ έχειτην ευθύνη λειτουργίας 
του ΤΕΠ και ασκεί όλες τις αρμοδιότητες διοικητικές και 
επιστημονικές που απορρέουν από τη θέση του ως προϊ¬ 
σταμένου τμήματος. Ο προϊστάμενος του ΤΕΠ όταν 
απουσιάζει ή κωλύεται, ορίζει ως αναπληρωτή του, έναν 
ιατρό του ΤΕΠ Αναπληρωτή Διευθυντή ή εάν δεν υπάρχει 
έναν Επιμελητή Α'. 

Γ ια τις ημέρες Γ ενικής Εφημερίας ο προϊστάμενος του 
ΤΕΠ ορίζει έναν Αναπληρωτή Δ/ντή ή ένα Επ. Α ως υπεύ¬ 
θυνο εφημερίας. Μόνο σε περίπτωση που δεν υπηρετεί 
Επ. Α ορίζει ως υπεύθυνο εφημερίας γιατρό με βαθμό Επ. 

Β. 

6. Στο χώρο διαλογής, υποδέχονται τον ασθενή ειδικευ¬ 
μένοι ιατροί και νοσηλεύτριες και ανάλογα με τη βαρύτη¬ 
τα της κατάστασής του τον κατευθύνουν στους χώρους 
του ΤΕΠ. Οι απειλητικές για τη ζωή και υπερ-επείγουσες 
καταστάσεις αντιμετωπίζονται άμεσα στην αίθουσα ανα¬ 
ζωογόνησης. Οι ασθενείς με σοβαρά προβλήματα αλλά 
σε σταθερή κατάσταση αντιμετωπίζονται στους θαλά¬ 
μους εξέτασης του ΤΕΠ. 

Ο ασθενής δεν μετακινείται, αλλά αντιμετωπίζεται πά¬ 
ντα στο χώρο του ΤΕΠ όπου εξετάζεται και παρέχονται οι 
απαραίτητες ιατρικές και νοσηλευτικές υπηρεσίες και 
στη συνέχεια: 

α. του χορηγούνται οδηγίες και θεραπευτική αγωγή και 
ενημερώνεται εάν απαιτείται περαιτέρω παρακολούθησή 
του από τα Τακτικά Εξωτερικά Ιατρεία ή 

β. οδηγείται σε θάλαμο βραχείας νοσηλείας του ΤΕΠ 
για ολιγόωρη παραμονή και παρακολούθηση μετά την 
οποία λαμβάνει οδηγίες και εξιτήριο ή εισάγεται στο ανα¬ 
γκαίο για την περίπτωσή του τμήμα ή 

γ. εισάγεται στο οικείο με την πάθησή του τμήμα ή 

δ. διακομίζεται σε άλλο νοσοκομείο μετά από συνεν¬ 
νόηση με τον προϊστάμενο του ΤΕΠ ή τον υπεύθυνο εφη¬ 
μερίας του άλλου νοσοκομείου. 

Γ ια τις υπηρεσίες που προσφέρονται στο ΤΕΠ συντάσ- 
σεται αναλυτικό σημείωμα που συνοδεύει το εισιτήριο 

του ασθενούς και υπογράφεται απαραιτήτως από τον 
προϊστάμενο του ΤΕΠ ή τον Αναπληρωτή του ή τον υπεύ¬ 
θυνο εφημερίας. 

Με ευθύνη του Διευθυντή του ΤΕΠ καταγράφονται σε 
ειδικό έντυπο και σε ηλεκτρονική μορφή τα στοιχεία των 
προσερχόμενων ασθενών, καθώς και η πορεία εξέλιξης 
των. 

7. Με ευθύνη του Διοικητή του νοσοκομείου, του Διευ¬ 
θυντή της Ιατρικής Υπηρεσίας και του προϊσταμένου του 
Τ.Ε.Π. γίνεται η κατανομή των κρεβατιών μεταξύ των επει¬ 
γόντων περιστατικών και των τακτικών περιστατικών 
ώστε να εξασφαλίζεται τόσο η δυνατότητα εισαγωγής 
των επειγόντων περιστατικών όσο και των ευρισκομένων 
σε αναμονή νοσηλείας τακτικών ασθενών. 

Για την εισαγωγή επείγοντος περιστατικού στο νοσοκο¬ 
μείο το εισιτήριο εισαγωγής υπογράφεται από τον προϊ¬ 
στάμενο του ΤΕΠ ή τον αναπληρωτή του ή τον υπεύθυνο 
εφημερίας. 

8. Οι προϊστάμενοι των ΤΕΠ ενημερώνουν το Συντονι¬ 
στικό Κέντρο του ΕΚΑΒ για τον αριθμό των κενών νοση¬ 
λευτικών κλινών, τον αριθμό των κενών κλινών ΜΕΘ και 
τον αριθμό των περιστατικών που υποδέχεται ώστε να 
εκτιμάται η δυνατότητα ή μη άμεσης αντιμετώπισης νέων 
περιστατικών. 

Κατά τη μεταφορά του περιστατικού το Συντονιστικό 
Κέντρο του ΕΚΑΒ ενημερώνει τον υπεύθυνο του ΤΕΠ του 
νοσοκομείου προς το οποίο κατευθύνεται το ασθενοφό¬ 
ρο και παρέχει και τις σχετικές πληροφορίες ως προς το 
περιστατικό. 

Κάθε περιστατικό που διακομίζεται με το ΕΚΑΒ πρέπει 
να παραλαμβάνεται ενυπόγραφα από τον Προϊστάμενο 
του ΤΕΠ ή τον Αναπληρωτή του ή τον υπεύθυνο εφημε- 
ρίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιανουάριου 2003 

ΟΥΠΟΥΡΓΟΣ 

Κ. ΣΤΕΦΑΝΗΣ 

-♦- 

Αριθ. 36 (2) 

Καθορισμός αριθμού προσώπων και έργου το οποίο θα 
ανατεθεί σε αυτά από το Υπουργείο Δικαιοσύνης με 
σύμβαση μίσθωσης έργου σύμφωνα με τις διατάξεις 
των άρθρων 681 επ. του Αστικού Κώδικα. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 

ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 6 του Ν. 2527/1997 «Τρο¬ 
ποποίηση και συμπλήρωση του Ν. 2190/94 και άλλες δια¬ 
τάξεις» (ΦΕΚ 206/Α'). 

2. Τιςδιατάξειςτωνάρθρων29και29 Α του Ν. 1558/1985 
(ΦΕΚ 137 Α') «Κυβέρνηση και Κυβερνητικά Όργανα», 
όπως το τελευταίο προστέθηκε με το άρθρο 27 του Ν. 
2081/1992 (ΦΕΚ 154Α') και συμπληρώθηκε με την παρ. 2α 
του άρθρου 1 του Ν. 2469/1997 «Περιορισμός και βελτίω¬ 
ση της αποτελεσματικότητας των κρατικών δαπανών και 
άλλες διατάξεις» (ΦΕΚ 38 Α'). 

3. Τις διατάξεις του εδαφ. γ' του άρθρου 3 και της πα- 


ραγρ. 3 του άρθρου 22του Ν. 2362/1995 «Περί Δημοσίου 
Λογιστικού, ελέγχου των δαπανώντου Κράτους και άλλες 
διατάξεις» (ΦΕΚ247/Α'). 

4. Τις διατάξεις του Π.Δ. 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (ΦΕΚ 57/ Α'). 

5. Την 495/2002 γνωμοδότηση του Γ Τμήματος του Νο¬ 
μικού Συμβουλίου του Κράτους, η οποία έγινε αποδεκτή 
από τον Υπουργό Δικαιοσύνης και με την οποία βεβαιώ¬ 
νεται ότι το προς ανάθεση έργο δύναται να αποτελέσει 
αντικείμενο μίσθωσης έργου χωρίς να υποκρύπτεται 
εξαρτημένη εργασία. 

6. ΤηνΔΙΠΠ/Φ. ΕΓΚΡ.9/360/19653/22.11.2002 απόφαση 
της τριμελούς εξ Υπουργών Επιτροπής του άρθρου 2 
παρ. 1 της 55/1998 Π.Υ.Σ. (ΦΕΚ 252/Α') όπως ισχύει, με 
την οποία εγκρίνεται η ανάθεση έργου από το Υπουργείο 
Δικαιοσύνης σε δέκα άτομα με ειδικά προσόντα, για χρο¬ 
νικό διάστημα 9 μηνών, προκειμένου να καλυφθούν οι 
ανάγκες διεξαγωγής της Ελληνικής Προεδρίας της Ευ¬ 
ρωπαϊκής Ένωσης κατά το α'εξάμηνο του 2003. 

7. Τις ειδικές επιτακτικές υπηρεσιακές ανάγκες που επι¬ 
βάλλουν την απασχόληση με συμβάσεις μίσθωσης έργου 
δέκα ατόμων ειδικών επιστημονικών προσόντων, προκει¬ 
μένου να καλυφθούν οι ανάγκες προετοιμασίας και διε¬ 
ξαγωγής της Ελληνικής Προεδρίας του Συμβουλίου της 
Ευρωπαϊκής Ένωσης από την Ελλάδα κατά το α' εξάμηνο 
έτους 2003 ειδικά στο πεδίο των αρμοδιοτήτων του 
Υπουργείου Δικαιοσύνης. 

8. Την ΔΙΔΚ/Φ1/2/22875/31.10.2001 (ΦΕΚ 1480/Β/2001) 
απόφαση του Πρωθυπουργού και του Υπουργού Εσωτε¬ 
ρικών, Δημόσιας Διοίκησης και Αποκέντρωσης, «περί 
ανάθεσης αρμοδιοτήτων στους Υφυπουργούς Εσωτερι¬ 
κών, Δημόσιας Διοίκησης και Αποκέντρωσης». 

9. Την 1100383/1330/Α0006/31.10.2001 (ΦΕΚ 1485/Β7 
31.10.2001) κοινή απόφαση του Πρωθυπουργού και του 
Υπουργού Οικονομικών «Καθορισμός αρμοδιοτήτων των 
Υφυπουργών Οικονομικών». 

10. Το γεγονός ότι από τις διατάξεις της απόφασης αυ¬ 
τής προκαλείται σε βάρος του κρατικού προϋπολογισμού 
εφάπαξ δαπάνη ύψους 211.300 ΕΥΡΩ περίπου, η οποία 
θα καλυφθεί από τις εγγεγραμμένες πιστώσεις στον προ¬ 
ϋπολογισμό του Υπουργείου Δικαιοσύνης (Ειδ.Φ.17- 
110/ΚΑΕ0871). Επίσης, προκαλείται ακαθόριστη δαπάνη 
από την αντιμετώπιση των εξόδων μετακίνησης των ανα¬ 
δοχών, η οποία θα καλυφθεί ομοίως από τις πιστώσεις 
του ανωτέρω προϋπολογισμού (Ειδ.Φ. 17-110/ΚΑΕ 0719), 
αποφασίζουμε: 

1. Καθορίζουμε σε δέκα (10) τον αριθμό των φυσικών 
προσώπων, ειδικών επιστημόνων, στα οποία μπορεί να 
ανατεθεί με σύμβαση μίσθωσης έργου, σύμφωνα με τις 
διατάξεις του άρθρου 6 του Ν. 2527/97 και τις διατάξεις 
των άρθρων 681 επ. του Αστικού Κώδικα, η εκτέλεση του 
έργου της παρακολούθησης των επιστημονικών θεμάτων 
που άπτονται των αρμοδιοτήτων του Υπουργείου Δικαιο¬ 
σύνης κατά την ανάληψη και διεξαγωγή της Προεδρίας 
του Συμβουλίου της Ευρωπαϊκής Ένωσης από την Ελλά¬ 
δα κατά το α' εξάμηνο έτους 2003. 

α) Το εκτελεστέο έργο των πέντε (5) εκ των ανωτέρω 10 
ατόμων αφορά στον τομέα του ιδιωτικού διεθνούς δικαί¬ 
ου και συνίσταται στα εξής: 

ί. Προετοιμασία, σύνταξη και επεξεργασία των κειμένων 
που θα αποτελέσουν βάση συζήτησης στις συνεδριάσεις 
των ομάδων εργασίας αστικού δικαίου που λειτουργούν 

στα πλαίσια της Ευρωπαϊκής Ένωσης και συγκεκριμένα 
της Επιτροπής Αστικού Δικαίου-Γενικά θέματα, της Επι¬ 
τροπής για τη Γονική Μέριμνα, της Επιτροπής για την 
αποζημίωση θυμάτων αξιόποινων πράξεων, της Επιτρο¬ 
πής για τον Ευρωπαϊκό Εκτελεστό τίτλο, της Επιτροπής 
γιατο συντονισμό των κρατών-μελών σε σχέση με τις συμ¬ 
βάσεις της Χάγης και του Λουγκάνο, της Επιτροπής για τη 
Νομική Πληροφορική και τυχόν άλλης σχετικής Επιτρο¬ 
πής που ενδέχεται να συσταθεί κατά τη διάρκεια της Ελ¬ 
ληνικής Προεδρίας. 

ϋ. Συμμετοχή ως Εθνικών Εκπροσώπων και ενδεχομέ¬ 
νως ως Προέδρων στις εργασίες των ανωτέρω ομάδων 
εργασίας και σε επιτροπές του Συμβουλίου της Ευρώπης. 

ϋί. Προετοιμασία, σύνταξη και υποστήριξη των εισηγή¬ 
σεων του Υπουργού Δικαιοσύνης στα Συμβούλια Δικαιο¬ 
σύνης και Εσωτερικών Υποθέσεων, καθώς και κατά τις 
παραστάσεις του στο Ευρωπαϊκό Κοινοβούλιο, κατά τη 
διάρκεια της Ελληνικής Προεδρίας. 

ίν. Προετοιμασία των εισηγήσεων του Υπουργού Δικαι¬ 
οσύνης για τη συμμετοχή του σε εκδηλώσεις του Υπουρ¬ 
γείου Δικαιοσύνης, σχετικές με θέματα αστικού δικαίου, 
που θα διεξαχθούν στην Ελλάδα κατά τη διάρκεια της Ελ¬ 
ληνικής Προεδρίας και ιδίως στο συνέδριο Ευρωπαίων 
Νομικών Αστικού Δικαίου που θα λάβει χώρα το Μάιο 
2003. 

β) Το εκτελεστέο έργο των υπόλοιπων πέντε (5) έκτων 
ανωτέρω δέκα ατόμων αφορά στοντομέατου ποινικού δι¬ 
καίου και συνίσταται στα εξής: 

ί. Προετοιμασία, σύνταξη και επεξεργασία των κειμένων 
που θα αποτελέσουν βάση συζήτησης στις συνεδριάσεις 
των ομάδων εργασίας ποινικού δικαίου που λειτουργούν 
στα πλαίσια της Ευρωπαϊκής Ένωσης και συγκεκριμένα 
της Επιτροπής του Άρθρου 36, της Ομάδας Δικαστικής 
συνεργασίας σε ποινικά θέματα, της Ομάδας Ουσιαστι¬ 
κού Ποινικού Δικαίου, της Πολυτομεακής Ομάδας γιατο 
Οργανωμένο Έγκλημα, της Ομάδας Εμπειρογνωμόνων 
για τις διαπραγματεύσεις μεταξύ ΕΕ και ΗΠΑ για σύναψη 
σύμβασης δικαστικής συνδρομής σε ποινικές υποθέσεις, 
της Επιτροπής για το Ευρωπαϊκό Δικαστικό Δίκτυο, της 
Επιτροπής Προστασίας Δεδομένων Προσωπικού Χαρα¬ 
κτήρα, της Επιτροπής Διαχείρισης Κρίσεων, της Επιτρο¬ 
πής για την Οριζόντια Ομάδα για τα ναρκωτικά, της Επι¬ 
τροπής για τη Συλλογική Αξιολόγηση και τυχόν άλλης 
σχετικής Επιτροπής που ενδέχεται να συσταθεί κατά τη 
διάρκεια της Ελληνικής Προεδρίας. 

μ. Συμμετοχή ως Εθνικών Εκπροσώπων και ενδεχομέ¬ 
νως ως Προέδρων στις εργασίες των ανωτέρω ομάδων 
Εργασίας, σε Επιτροπές του Συμβουλίου της Ευρώπης 
καθώς και στις διαπραγματεύσεις που διεξάγονται για 
την κατάρτιση της σύμβασης των Ηνωμένων Εθνών για 
την καταπολέμηση της δωροδοκίας και των επιτροπών το 
ΟΗΕ για την πρόληψη του εγκλήματος και των ναρκωτι¬ 
κών. 

ϋί. Προετοιμασία, σύνταξη και υποστήριξη των εισηγή¬ 
σεων του Υπουργού Δικαιοσύνης στα Συμβούλια Δικαιο¬ 
σύνης και Εσωτερικών Υποθέσεων και κατά τις παραστά¬ 
σεις του στο Ευρωπαϊκό Κοινοβούλιο κατά τη διάρκεια 
της Ελληνικής Προεδρίας. 

ίν. Προετοιμασία των εισηγήσεων του Υπουργού Δικαι¬ 
οσύνης για τη συμμετοχή του σε όλες τις εκδηλώσεις του 
Υπουργείου Δικαιοσύνης, σχετικές με θέματα ποινικού δι¬ 
καίου, που θα διεξαχθούν στην Ελλάδα κατά τη διάρκεια 
της Ελληνικής Προεδρίας και ιδίως στη συνεδρίαση της 


Επιτροπής του Άρθρου 36, στη συνάντηση των σημείων 
επαφής του Ευρωπαϊκού Δικαστικού Δικτύου το Μάιο 
2003, στο σεμινάριο για το Ευρωπαϊκό Ένταλμα Σύλλη¬ 
ψης τον Ιούνιο 2003, στο σεμινάριο για το ΕυτοίυεΙ και το 
Ευρωπαϊκό Δικαστικό Δίκτυο το Μάρτιο 2003. 

2. Ως προσόντα των 10 ανωτέρω αναδοχών του προς 
εκτέλεση έργου ορίζονται τα εξής: 

α) Πτυχίο Α.Ε.Ι. της ημεδαπής ή αλλοδαπής ειδικότητας 
Νομικής. 

β) Η κατοχή μεταπτυχιακούτουλάχιστοντίτλου ειδίκευ¬ 
σης, για τα 5 έκτων ανωτέρω ατόμων, στον τομέα αστικού 
ή δημοσίου ή διεθνούς ή κοινοτικού Δικαίου και για τα 
υπόλοιπα 5 άτομα στον τομέα του ποινικού διεθνούς ή 
κοινοτικού Δικαίου. 

γ) Άριστη γνώση της αγγλικής γλώσσας και πολύ καλή 
γνώση της γαλλικής γλώσσας. 

Επιπρόσθετα προσόντα: 

Επαρκής εμπειρία σε θέματα ευρωπαϊκού δικαίου. 

Η ως άνω απαιτούμενη εμπειρία μπορεί να πιστοποιεί¬ 
ται και με ανάλογες βεβαιώσεις προϋπηρεσίας ή συνερ¬ 
γασίας σε αντίστοιχα έργα/προγράμματα στο Δημόσιο ή 
Ιδιωτικό τομέα. 

Εκ των προαναφερθέντων απαιτούμενων προσόντων 
και την περιγραφή του έργου που θα ανατεθεί, συνάγεται 
ότι τα πρόσωπα που θα αναλάβουν το ανωτέρω έργο θα 
πρέπει να διαθέτουν εμπειρία και εξειδίκευση τα οποία 
δεν διαθέτει το προσωπικό του Υπουργείου Δικαιοσύνης 
και ότι το έργο δεν εμπίπτει στα συνήθη καθήκοντα του 
προσωπικού του Υπουργείου Δικαιοσύνης. 

3. Το εκτελεστέο έργο δεν αποτελεί πάγια και διαρκή 
ανάγκη της Υπηρεσίας, δεδομένου ότι αφορά αποκλει¬ 
στικά και μόνο τηνπερίοδοτης Ελληνικής Προεδρίας του 
Συμβουλίου της Ευρώπης κατά το α' εξάμηνο του έτους 
2003. 

Το χρονικό διάστημα κατά το οποίο θα απασχοληθεί κα¬ 
θένα από τα παραπάνω πρόσωπα, θα είναι εννέα (9) μή¬ 
νες από την υπογραφή της σύμβαση ενός εκάστου. 

Παράταση του χρόνου παράδοσης του έργου επιτρέ¬ 
πεται χωρίς οποιαδήποτε αύξηση της αμοιβής των ανα¬ 
δοχών. 

Το έργο θα απαιτήσει τμηματική παράδοση, όρος που 
θα αναγράφεται ρητά στη σύμβαση καθενός εργολήπτη, 
σε συνδυασμό με την τμηματική καταβολή της αμοιβής 
του. 

4. Τόπος εκτέλεσης του έργου ορίζονται η Αθήνα και κά¬ 
θε άλλη πόλη των χωρών της Ευρωπαϊκής Ένωσης ή της 
αλλοδαπής, όπου προβλέπεται η διεξαγωγή συναντήσε¬ 
ων, συμβουλίων, επιτροπών ή άλλων εκδηλώσεων στα 
πλαίσια της Ελληνικής Προεδρίας για θέματα αρμοδιότη¬ 
τας του Υπουργείου Δικαιοσύνης. 

5. Η συνολική αμοιβή εκάστου των αναδοχών θα ανέλ- 
θει στο ποσό των 21.129,86 ΕΥΡΩ, συμπεριλαμβανομέ¬ 
νων και των νομίμων κρατήσεων και Φ.Π.Α. 

Στο ανωτέρω ποσό δεν συμπεριλαμβάνονται τα έξοδα 
των αναγκαίων μετακινήσεων και διαμονής εκτός Αθη¬ 
νών. 

Οι ανάδοχοι δεν δικαιούνται δώρο Πάσχα και Χριστου¬ 
γέννων καθώς και επίδομα αδείας, ενώ δεν υφίσταται 
υποχρέωση του εργοδότη για ασφάλιση των αναδοχών 
σε φορέα κύρια ή επικουρικής ασφάλισης. 

6. Στο Γ ενικό Γ ραμματέα του Υπουργείου Δικαιοσύνης 
μεταβιβάζουμε την εξουσία υπογραφής των συναφθησό- 
μενων συμβάσεων με τους συμβαλλόμενους αναδόχους. 

7.0 έλεγχος του παραδοτέου έργου και η απόδειξη πα¬ 
ραλαβής αυτού κατάτους ειδικότερους όρους που θα κα¬ 
θορίζονται στις συμβάσεις έργου των αναδοχών ανατίθε¬ 
νται στη Γενική Διεύθυνση Διοίκησης Δικαιοσύνης του 
Υπουργείου Δικαιοσύνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιανουάριου 2003 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Γ. ΦΛΩΡΙΔΗΣ Σ. ΜΠΕΝΟΣ 

ΔΙΚΑΙΟΣΥΝΗΣ 

Φ. ΠΕΤΣΑΛΝΙΚΟΣ 
-♦- 

Αριθ. οικ. 3070/306 (3) 

Ορισμός μελών του Διοικητικού Συμβουλίου του Ταχυ¬ 
δρομικού Ταμιευτηρίου Ελλάδος Ανώνυμης Τραπεζι¬ 
κής Εταιρείας. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1) Τις διατάξεις: 

α) του άρθρου δέκατου παρ. 8,9 και 10του Ν. 3082/2002 
(Α’ 316) "Σύσταση ανωνύμου τραπεζικής εταιρείας με την 
επωνυμία "Ταχυδρομικό Ταμιευτήριο Ελλάδος Ανώνυμη 
Τραπεζική Εταιρεία" και άλλες διατάξεις". 

β) του άρθρου 29 Ατού Ν. 1558/85" Κυβέρνηση και Κυ¬ 
βερνητικά όργανα" (Α’ 137 ), όπως το άρθρο αυτό προ¬ 
στέθηκε με το άρθρο 27 του Ν. 2081/92 (Α’ 154) καιαντι- 
καταστάθηκε με το άρθρο 1 παρ. 2α του Ν. 2469/97 (Α’ 
38). 

2) Την με αριθμ. 42276/4678/29-8-2000 απόφαση του 
Υπουργού Μεταφορών και Επικοινωνιών (Β’ 1078), με την 
οποία διορίστηκαν ο Πρόεδρος και τα μέλη του Διοικητι¬ 
κού Συμβουλίου του Ταχυδρομικού Ταμιευτηρίου. 

3) Την με αριθμ. 61219/6507/5-10-2000 απόφαση του 
Υπουργού Μεταφορών και Επικοινωνιών (Β’ 1240), με την 
οποία διορίστηκαν στο Διοικητικό Συμβούλιο του Ταχυ¬ 
δρομικού Ταμιευτηρίου οι εκπρόσωποι των εργαζομένων 
σ’ αυτό. 

4) Το από 24/5/2001 πρακτικό συνεδρίασης (2413) του 
Διοικητικού Συμβουλίου του Ταχυδρομικού Ταμιευτηρί¬ 
ου, με το οποίο ορίσθηκαν ο Α’ και Β’ Αντιπρόεδρος αυ¬ 
τού. 

5) Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

1. Ορίζουμε ως μέλη του Διοικητικού Συμβουλίου της 
Ανωνύμου Τραπεζικής Εταιρείας με την επωνυμία "Ταχυ¬ 
δρομικό Ταμιευτήριο Ελλάδος Ανώνυμη Τραπεζική Εται¬ 
ρεία", τους παρακάτω: 
α. Ανδρονίκη Μπούμη, ως Πρόεδρο 
β. Λεωνίδα θεόκλητο, ως Α’ Αντιπρόεδρο 
γ. Ιωάννη Λειβαδίτη, ως Β' Αντιπρόεδρο 
δ. Παναγιώτη Αλεξόπουλο, Δημόσιο Υπάλληλο 
ε. Νικόλαο Κορδόση, Δικηγόρο 
στ. Θεόδωρο Κουτσομπίνα, Οικονομολόγο 
ζ. Πάρι Βεντήρη, Δημόσιο Υπάλληλο, μέλος Γ. Σ. ΑΔΕΔΥ 
η. Παναγιώτη Μπουκάλα, Οικονομολόγο 
θ. Αλέξανδρο Αραβανή, Οικονομολόγο 


ι. Γεώργιο Σίδερη του Χαραλάμπους, εκπρόσωπο των ερ¬ 
γαζομένων, με αναπληρωτή τον Ιωάννη Τσαγδή του Αγγελή. 

ια. Κωνσταντίνο Κοτσίρη του Αδάμ, εκπρόσωπο των ερ¬ 
γαζομένων, με αναπληρωτή τον Παναγιώτη Χρονόπουλο 
του Γεωργίου. 

2. Γ ραμματέατου Διοικητικού Συμβουλίου ορίζουμε την 
Μαρία Δράκου-Κόγια με βαθμό Α’ του κλάδου ΠΕ Διοικη- 
τικού-Οικονομικού με αναπληρωτή τον Ιωάννη Σμπώκο με 
βαθμό Β’ του κλάδου ΠΕ Διοικητικού Οικονομικού. 

3. Το ως άνω Διοικητικό Συμβούλιο θα διοικήσει την 
Εταιρεία μέχρι την πρώτη Τακτική Γ ενική Συνέλευση των 
μετόχων αυτής. 

4. Απάτη δημοσίευση της παρούσας, λήγει η θητείατων 
μελών του υπάρχοντος Διοικητικού Συμβουλίου του Τα¬ 
χυδρομικού Ταμιευτηρίου, τα οποία μέχριτότε ασκούντο 
καθήκοντα τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 16 Ιανουάριου 2003 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 
-♦- 

Αριθ. 61091/02 (4) 

Συγχώνευση Νομικών Προσώπων του Δήμου Νέας Χαλ¬ 
κηδόνας με το όνομα «1ος Παιδικός Σταθμός Νέας 
Χαλκηδόνας» «2ος Παιδικός Σταθμός Νέας Χαλκηδό¬ 
νας» και «3ος Παιδικός Σταθμός Νέας Χαλκηδόνας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Την 7273/26.2.1998 απόφαση του Γενικού Γραμμα¬ 
τέα Περιφέρειας Αττικής που δημοσιεύθηκε στο Φ.Ε.Κ. 
214/5.3.1998 και αφορά την προσαρμογή της συστατικής 
πράξης του Νομικού Προσώπου «Κ.Π.Σ. Νέας Χαλκηδό¬ 
νας» στις διατάξεις του Δ.Κ.Κ., και τη σύσταση ιδίου Ν.Π. 
στο Δήμο Νέας Χαλκηδόνας με το όνομα «1ος Παιδικός 
Σταθμός Δήμου Νέας Χαλκηδόνας». 

2. Την 7921/26.2.1998 απόφαση του Γενικού Γραμμα¬ 
τέα Περιφέρειας Αττικής που δημοσιεύθηκε στο Φ.Ε.Κ. 
214/5.3.1998 και αφορά την προσαρμογή της συστατικής 
πράξης του Νομικού Προσώπου «Β' Κ.Π.Σ. Νέας Χαλκη¬ 
δόνας» στις διατάξεις του Δ.Κ.Κ., και τη σύσταση ιδίου 
Ν.Π. στο Δήμο Νέας Χαλκηδόνας με το όνομα «2ος Παιδι¬ 
κός Σταθμός Δήμου Νέας Χαλκηδόνας». 

3. Την 7921/26.2.1998 απόφαση του Γενικού Γραμμα¬ 
τέα Περιφέρειας Αττικής που δημοσιεύθηκε στο Φ.Ε.Κ. 
214/5.3.1998 και αφορά την προσαρμογή της συστατικής 
πράξης του Νομικού Προσώπου «Γ' Κ.Π.Σ. Νέας Χαλκη¬ 
δόνας» στις διατάξεις του Δ.Κ.Κ., και τη σύσταση ιδίου 
Ν.Π. στο Δήμο Νέας Χαλκηδόνας με το όνομα «3ος Παιδι¬ 
κός Σταθμός Δήμου Νέας Χαλκηδόνας». 

4. Τις διατάξεις του άρθρου 203 του Π.Δ. 410/95 «ΔΗ¬ 
ΜΟΤΙΚΟΣ ΚΟΙΝΟΤΙΚΟΣ ΚΩΔΙΚΑΣ». 

5. Την 209/2002 απόφαση του Δημοτικού Συμβουλίου 
του Δήμου Νέας Χαλκηδόνας που αφορά τη συγχώνευση 
των Ν.Π. του Δήμου Νέας Χαλκηδόνας με το όνομα «1ος 
Παιδικός Σταθμός Δήμου Νέας Χαλκηδόνας», «2ος Παιδι¬ 
κός Σταθμός Δήμου Νέας Χαλκηδόνας» και «3ος Παιδικός 
Σταθμός Δήμου Νέας Χαλκηδόνας», και τη σύσταση ιδίου 
Ν.Π. στο Δήμο Νέας Χαλκηδόνας με το όνομα «Βρεφονη¬ 
πιακό Κέντρο Δήμου Νέας Χαλκηδόνας», αποφασίζουμε: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Συστήνουμε στο Δήμο Νέας Χαλκηδόνας του Νομού 
Αττικής Νομικό Πρόσωπο με το όνομα: «Βρεφονηπιακό 
Κέντρο Δήμου Νέας Χαλκηδόνας», το οποίο διέπεται από 
τις διατάξεις του άρθρου 203 του Π.Δ. 410/95 (Δ.Κ.Κ.). 
Στο ανωτέρω Ν.Π. περιλαμβάνονται τα Ν.Π. «1ος Παιδι¬ 
κός Σταθμός Δήμου Νέας Χαλκηδόνας», «2ος Παιδικός 
Σταθμός Δήμου Νέας Χαλκηδόνας» και «3ος Παιδικός 
Σταθμός Δήμου Νέας Χαλκηδόνας» 

2. Σκοπός του Νομικού Προσώπου είναι: 

Η καθημερινή φύλαξη, φροντίδα, ημερήσια διατροφή, 
διαπαιδαγώγηση και ψυχαγωγία νηπίων, τα οποία δεν μπο¬ 
ρούν να έχουν στο οικογενειακό τους περιβάλλον την απα¬ 
ραίτητη φροντίδα λόγω απασχόλησης των εργαζομένων 
γονέων τους ή άλλων κοινωνικών αιτίων. Επίσης η συνερ¬ 
γασία με φορείς, ιδρύματα, Πανεπιστήμια, των οποίων το 
αντικείμενο άπτεται των σκοπών και δραστηριοτήτων του 
Ν.Π., είτε σετοπικό-εθνικό, είτε σε διεθνές επίπεδο. 

3. Περιουσία του Νομικού Προσώπου είναι: 

Σύμφωνα μετηνπαρ. 2 του άρθρου 12, από 30.1.2001, 

(ημερομηνία έναρξης ισχύος των διατάξεων του άρθρου 
12 του Ν. 2880/2001) η κυριότητα και κάθε άλλο εμπράγ¬ 
ματο δικαίωμα επί κινητών και ακινήτων του Δημοσίου, τα 
οποία χρησιμοποιούνται από τα ανωτέρω νομικά πρόσωπα 
για την εκπλήρωση του σκοπού τους, μεταβιβάζονται σε 
αυτά (τα Ν.Π.), χωρίς αντάλλαγμα, με την επιφύλαξη των 
περί κληρονομιών, κληροδοσιών και δωρεών διατάξεων. 

4. Πόροι του Νομικού Προσώπου είναι: 

α) Από τις πιστώσεις του άρθρου 25 του Ν. 1828/1989 
του προϋπολογισμού του Υπουργείου Εσωτερικών, Δημό¬ 
σιας Διοίκησης και Αποκέντρωσης, καλύπτονται στο εξής 
και οι δαπάνες λειτουργίας και συντήρησης των δημοτι¬ 
κών παιδικών και βρεφονηπιακών σταθμών, καθώς και οι 
δαπάνες μισθοδοσίας του προσωπικού τους. Οι εν λόγω 
πιστώσεις ενισχύονται με τα ποσά που έχουν προβλεφθεί 
στον προϋπολογισμό του Υπουργείου Υγείας και Πρόνοι¬ 
ας και στους προϋπολογισμούς των Περιφερειών για δα¬ 
πάνες μισθοδοσίας προσωπικού, λειτουργίας και συντή¬ 
ρησης των κρατικών παιδικών βρεφονηπιακών σταθμών 
και εκείνων που έχουν ήδη μεταφερθεί στους δήμους και 
τις κοινότητες, σύμφωνα με τις διατάξεις του άρθρου 42 
του Ν. 2218/1994 και του άρθρου 9του Ν. 2503/1997. 

Με απόφαση του Υπουργού Εσωτερικών, Δημόσιας Δι¬ 
οίκησης και Αποκέντρωσης, που λαμβάνεται μετά από 
γνώμη της Κ.Ε.Δ.Κ.Ε., οι ανωτέρω πιστώσεις κατανέμο- 
νται για την κατ’ έτος υποχρεωτική επιχορήγηση των δή¬ 
μων και κοινοτήτων, στην εποπτείατων οποίων υπήχθησαν 
οι πρώην κρατικοί, παιδικοί και βρεφονηπιακοί σταθμοί. 

β) Επιχορηγήσεις και κάθε είδους παροχή από το Κρά¬ 
τος ή από οποιοδήποτε άλλο οργανισμό, Νομικό ή Φυσι¬ 
κό Πρόσωπο, είτε απευθείας προς το Νομικό Πρόσωπο 
είτε προς το Δήμο Νέας Χαλκηδόνας για λογαριασμό του. 

γ) Η ετήσια επιχορήγηση του Δήμου Νέας Χαλκηδόνας. 

δ) Κάθε είδους προσφορές, δωρεές, κληρονομιές και 
κληροδοσίες. 

ε) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

στ) Πρόσοδοι από την υπηρεσία του 

ζ) Έκτακτες επιχορηγήσεις του Δήμου Νέας Χαλκηδό¬ 
νας προς το Νομικό Πρόσωπο. 

- Το Νομικό Πρόσωπο εκπροσωπείται στα δικαστήρια 
και σε κάθε δημόσια Αρχή από τον Πρόεδρο του Δ.Σ. και 
όταν αυτός απουσιάζει ή κωλύεται, από τον Αντιπρόεδρο. 

- Κάλυψη δαπάνης 


1. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Νέας 
Χαλκηδόνας ύψους περίπου 170.000,00 ευρώ για το τρέ- 
χον οικονομικό έτος και 170.000,00 ευρώ, για καθένα από 
τα επόμενα οικονομικά έτη. 

2. Γιατην ανωτέρω δαπάνη έχει εγγράφει πίστωση στον 
προϋπολογισμό του Δήμου Νέας Χαλκηδόνας οικονομι¬ 
κού έτους 2003 σε βάρος του Κ.Α. 2-212.4β και με τίτλο 
«Επιχορήγηση Νομικού Προσώπου Βρεφονηπιακό Κέ¬ 
ντρο Δήμου Νέας Χαλκηδόνας». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιανουάριου 2003 
Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-Φ- 

Αριθ. οικ. 562 (5) 

Κατ’ αποκοπή χορήγημα για την καθαριότητα της Δ/νσης 
Δασών Αττικής της Περιφέρειας Αττικής Οικ. Έτους 
2003. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις: 

Α) Του Ν. 2362 /27.11.1995 «Περί Δημοσίου Λογιστικού 
Ελέγχου των δαπανώντου Κράτους και άλλες διατάξεις». 

Β) Του Ν. 2503/30.5.97 «Διοίκηση, Οργάνωση στελέχω- 
ση της Περιφέρειας ρύθμιση θεμάτων για την τοπική αυ¬ 
τοδιοίκηση και άλλες διατάξεις» (ΦΕΚ 107). 

2. Τη 2/75249/0020/27.12.2002, απόφαση του Γ.Λ.Κ. 
«Περί διάθεσης των πιστώσεων του Προϋπολογισμού οικ. 
έτους 2003 Περιφερειακών Υπηρεσιών». 

2. Την 9065/17.10.2001 απόφαση του Γ.Γ. Περιφέρειας 
Αττικής περί μεταβίβασης εξουσίας να υπογράφει με 
εντολή Γ.Γ.Περιφέρειας ο Δ/ντής Διοίκησης (ΦΕΚ 1347 
τ.Β'/17.10.2001), αποφασίζουμε: 

Καθορίζουμε για το χρονικό διάστημα από 1.1.2003 έως 
31.12.2003 κατ’ αποκοπή χορήγημα και χωρίς απόδοση 
λογαριασμού στο όνομα του Δ/ντή της Δ/νσης Διοίκησης 
για αντιμετώπιση δαπανών καθαριότητας το ποσό των 
5.800 Ευρώ. 

Το ανωτέρω χορήγημα θα βαρύνει τον ΚΑΕ 1232 Φ.909- 
06/065 Προϋπολογισμού Εξόδων Περιφέρειας Αττικής 
οικ. έτους 2003 και θα διατίθεται τμηματικά ανά ένα (1) 
μήνα ως εξής: 

483,33X12=5.800 Ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιανουάριου 2003 
Με εντολή Γ ενικού Γ ραμματέα Περιφέρειας 
Ο Διευθυντής 
ΓΡΗΓΟΡΙΟΣ ΔΗΜΑΣ 
-Φ- 

Αριθ. 12839 (6) 

Τροποποίηση Οργανισμού Εσωτερικής Υπηρεσίας του 
Δήμου Αγίας Παρασκευής. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξειςτου Ν. 2503/97. 

2. Τις διατάξειςτου Ν. 2539/97. 

3. Τις διατάξεις του άρθρου 8 παρ. 5 του Ν. 2307/95. 

4. Την 4392/6.5.1999 απόφαση του Γενικού Γραμματέα 
Περιφέρειας Δυτικής Μακεδονίας περί έγκρισης του Ορ¬ 
γανισμού Εσωτερικής Υπηρεσίας του Δήμου Αγίας Πα¬ 
ρασκευής. 

5. Την 9/2000 απόφαση του Δημοτικού Συμβουλίου 
Αγίας Παρασκευής. 

6. Την από 21.9.2000 (13/2000 πρακτικό συνεδρίασης) 
θετική γνωμοδότηση του Υπηρεσιακού Συμβουλίου του 
άρθρ. 8 παρ. 4 του Ν. 2307/95. 

7. Την αρ. 4196/2001 (ΦΕΚ 988/Β/2001) απόφαση της 
Γ.Γ.Π.Δ.Ε. για την εκχώρηση αρμοδιοτήτων, αποφασί¬ 
ζουμε: 

Τροποποιούμετην 4392/6.5.1999 απόφαση του Γενικού 
Γραμματέα Περιφέρειας Δυτικής Μακεδονίας περί έγκρι¬ 
σης του Οργανισμού Εσωτερικής Υπηρεσίας του Δήμου 
Αγίας Παρασκευής ως ακολούθως: 

Το άρθρο 10 ως προς την κατηγορία Δευτεροβάθμιας 
Εκπαίδευσης κλάδου ΔΕΙ Διοικητικών διαμορφώνεται ως 
εξής: 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 

Κλάδος θέσεις 

ΔΕΙ Διοικητικών 3 (τρεις) 

Κατά τα λοιπά ισχύει η 4392/6.5.1999 απόφαση του Γε¬ 
νικού Γ ραμματέα Περιφέρειας Δυτικής Μακεδονίας. 

Με την παρούσα απόφαση προκαλείται δαπάνη ύψους 
14.673 € σε βάρος του προϋπολογισμού του Δήμου Αγίας 
Παρασκευής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 7 Ιανουάριου 2003 

Με εντολή Γ ενικού Γ ραμματέα Περιφέρειας 

Ο Διευθυντής 

ΑΝΤΩΝΙΟΣ ΠΑΠΑΘΕΟΔΩΡΟΥ 

-♦- 

Αριθ. 158 (7) 

Καθιέρωση Υπερωριακής εργασίας (απογευματινής, νυ¬ 
χτερινής, εξαιρέσιμων ημερών και Κυριακών) για τον 
αναπληρωτή οδηγό του Νομάρχη κατά το έτος 2003. 

Ο ΝΟΜΑΡΧΗΣ ΚΟΖΑΝΗΣ 

Έχοντας υπόψη: 

1. Τις διατάξεις της παρ. 2 του άρθρου 18 του Ν. 2470/ 
1997 όπως αντικαταστάθηκαν με το άρθρο 15 του Ν. 
2592/1998 καιτηςπαρ. 7του άρθρου 25του Ν. 2738/1999. 

2. Την ανάγκη καθιέρωσης υπερωριακής εργασίας για 
τον αναπληρωτή οδηγό του Νομάρχη κατά το έτος 2003 
που πραγματοποιεί τις μετακινήσεις του με το υπηρεσια¬ 
κό αυτοκίνητο σε περιπτώσεις άδειας ή απουσίας κ.λπ. 
του τακτικού οδηγού. 

3. Το γεγονός ότι έχει προβλεφθεί η απαιτούμενη πί¬ 
στωση για την πληρωμή των υπερωριών του υπαλλήλου 
αυτού, αποφασίζουμε: 

Καθιερώνουμε υπερωριακή εργασία (απογευματινή, 
νυχτερινή, εξαιρέσιμων ημερών και Κυριακών) καθ’ υπέρ¬ 
βαση της υποχρεωτικής για το έτος 2003 για τον αναπλη¬ 
ρωτή οδηγό του υπηρεσιακού αυτοκινήτου μου ως εξής: 
Α/Α Ονομ/νυμο Σύνολο Ώρες Ώρες Ώρες Ώρες 

ωρών Απογευμ. Νυχτερινής Εξαιρέσιμων Νυχτ.Εξαιρ. 

Εργασίας Εργασίας & Κυριακών & Κυριακών 
1 Γεώργιος 720 240 240 120 120 

Σιδηρόπουλος 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 10 Ιανουάριου 2003 

Ο Νομάρχης 
ΙΟΡΔΑΝΗΣ ΑΝΔΡΕΑΔΗΣ 
-♦- 

Αριθ. 156 (8) 

Καθιέρωση Υπερωριακής εργασίας (απογευματινής, νυ¬ 
χτερινής, εξαιρέσιμων ημερών και Κυριακών) για τον 
οδηγό του Νομάρχη κατά το έτος 2003. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Τις διατάξεις της παρ. 2 του άρθρου 18 του 
Ν. 2470/1997 όπως αντικαταστάθηκαν με το άρθρο 15 
του Ν. 2592/1998 και της παρ. 7 του άρθρου 25 του 
Ν. 2738/1999. 

2. Την ανάγκη καθιέρωσης υπερωριακής εργασίας για 
τον οδηγό του Νομάρχη κατά το έτος 2003 που πραγματο¬ 
ποιεί τις μετακινήσεις του με το υπηρεσιακό αυτοκίνητο. 

3. Το γεγονός ότι έχει προβλεφθεί η απαιτούμενη πί¬ 
στωση για την πληρωμή των υπερωριών του υπαλλήλου 
αυτού, αποφασίζουμε: 

Καθιερώνουμε υπερωριακή εργασία (απογευματινή, 
νυχτερινή, εξαιρέσιμων ημερών και Κυριακών) καθ’ υπέρ¬ 
βαση της υποχρεωτικής για το έτος 2003 για τον οδηγό 
του υπηρεσιακού αυτοκινήτου μου ως εξής: 

Α/Α Ονομ/νυμο Σύνολο Ώρες Ώρες Ώρες Ώρες 

ωρών Απογευμ. Νυχτερινής Εξαιρέσιμων Νυχτ.Εξαιρ. 
Εργασίας Εργασίας & Κυριακών & Κυριακών 
1. Χρηστός 1080 360 360 120 240 

Μανδραβέλης 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 10 Ιανουάριου 2003 

Ο Νομάρχης 
ΙΟΡΔΑΝΗΣ ΑΝΔΡΕΑΔΗΣ 

-♦- 

(9) 

Χορήγηση άδειας άσκησης επαγγέλματος Κοινωνικού Λει¬ 
τουργού στην Παρλάντζα Μαρία του Κωνσταντίνου. 

Ο ΝΟΜΑΡΧΗΣ ΛΑΡΙΣΑΣ 

Με την 9244/2002/8.1.2003 απόφαση του Νομάρχη Λά¬ 
ρισας, που εκδόθηκε σύμφωνα με τις διατάξεις του Ν.Δ. 
4018/1959, του άρθρου 19 του Ν. 1763/1988, του Π.Δ. 
23/1992 και του Π.Δ. 93/1993, χορηγήθηκε στην Παρλά¬ 
ντζα Μαρία του Κωνσταντίνου άδεια άσκησης επαγγέλ¬ 
ματος Κοινωνικού Λειτουργού, για να παρέχει τις υπηρε¬ 
σίες της στα πλαίσια οργανωμένων κοινωνικών υπηρε¬ 
σιών του δημοσίου και ιδιωτικού τομέα. 

Ο Νομάρχης 
ΛΟΥΚΑΣ ΚΑΤΣΑΡΟΣ 

-♦- 

( 10 ) 

Χορήγηση άδειας άσκησης επαγγέλματος Κοινωνικού 
Λειτουργού στην Κιρκένη Καλλιόπη του Στέργιου. 

Ο ΝΟΜΑΡΧΗΣ ΛΑΡΙΣΑΣ 

Με την 72/8.1.2003 απόφαση του Νομάρχη Λάρισας, 









312 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


που εκδόθηκε σύμφωνα με τις διατάξεις του Ν.Δ. 
4018/1959, του άρθρου 19 του Ν. 1763/1988, του Π.Δ. 
23/1992 και του Π.Δ. 93/1993, χορηγήθηκε οτην Κιρκένη 
Καλλιόπη του Στέργιου άδεια άσκησης επαγγέλματος 
Κοινωνικού Λειτουργού, για να παρέχει τις υπηρεσίες της 
στα πλαίσια οργανωμένων κοινωνικών υπηρεσιώντου δη¬ 
μοσίου και ιδιωτικού τομέα. 

Ο Νομάρχης 
ΛΟΥΚΑΣ ΚΑΤΣΑΡΟΣ 

-♦- 

Αριθ. 138/13.1.2003 (11) 

Έγκριση τροποποίησης των κανονισμών αμοιβαίων κε¬ 
φαλαίων που διαχειρίζεται η εταιρεία «ΑΕΙΟΟ ΑΙΘ ΑΕ- 
ΔΑΚ». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση 15/390/3.1.2003 της Εκτελεστικής Επιτροπής) 

Αφού έλαβε υπόψη: 

1. Τις διατάξεις των άρθρων 23 και 30 του Ν. 1969/1991 
«Εταιρείες επενδύσεων χαρτοφυλακίου, αμοιβαία κεφά¬ 
λαια, διατάξεις εκσυγχρονισμού και εξυγιάνσεως της κε¬ 
φαλαιαγοράς και άλλες διατάξεις», όπως ισχύει (ΦΕΚ Α' 
167). 

2. Την απόφαση 1/71/2.4.1996 του Διοικητικού Συμβου¬ 
λίου της Επιτροπής Κεφαλαιαγοράς, με την οποία εξου¬ 
σιοδοτεί την Εκτελεστική Επιτροπή για τη λήψη αποφά¬ 
σεων, σύμφωνα με την παράγραφο 2 του άρθρου 78 του 
Ν. 1969/1991 «Εταιρείες επενδύσεων χαρτοφυλακίου, 
αμοιβαία κεφάλαια, διατάξεις εκσυγχρονισμού και εξυ- 
γιάνσεως της κεφαλαιαγοράς και άλλες διατάξεις», όπως 
ισχύει (ΦΕΚΑ' 167). 


3. Τους κανονισμούς των παρακάτω αμοιβαίων κεφα¬ 
λήν που διαχειρίζεται η εταιρεία «ΑϋΟΟ ΑΙΘ ΑΕΔΑΚ». 

4. Την από 3.12.2002 επιστολή της εταιρείας «ΑϋΟΟ 
ΑΙΘ ΑΕΔΑΚ» με τους υποβληθέντες τροποποιημένους κα¬ 
νονισμούς των παρακάτω αμοιβαίων κεφαλαίων τους 
οποίους υπογράφει ο νέος θεματοφύλακας «ΟΙΤΙΒΑΝΚ 
ΙΝΤΕΒΝΑΤΙΟΝΑΕ ΡΙο». 

5. Τις από 3.12.2002 και 17.12.2002 επιστολές του νέου 
θεματοφύλακα «ΟΙΤΙΒΑΝΚ ΙΝΤΕΒΝΑΤΙΟΝΑΕ ΡΙο» και την 
από 18.12.2002 επιστολή του πληρεξούσιου δικηγόρου 
της εν λόγω εταιρείας. 

6. Σχετική εισήγηση της Μαρίας Ανδρικοπούλου, απο¬ 
φασίζει ομόφωνα: 

Εγκρίνειτηντροποποίησητου άρθρου 2 παράγραφος 1 
των κανονισμών των αμοιβαίων κεφαλαίων: 

1. ΟΙΤΙΕΕΙΝϋ ΙΝΟΟΜΕ ΑΜΟΙΒΑΙΟ ΚΕΦΑΛΑΙΟ ΟΜΟΛΟ¬ 
ΓΙΩΝ ΕΣΩΤΕΡΙΚΟΥ, 

2. ΟΠΊΡΕΙΝϋ ΜΟΝΕΥ ΜΑΒΚΕΤ ΑΜΟΙΒΑΙΟ ΚΕΦΑΛΑΙΟ 
ΔΙΑΘΕΣΙΜΩΝ ΕΣΩΤΕΡΙΚΟΥ, 

3. ΟΙΤΙΕΕΙΝϋ ΕΟυΐΤΥ ΑΜΟΙΒΑΙΟ ΚΕΦΑΛΑΙΟ ΜΕΤΟΧΩΝ 
ΕΣΩΤΕΡΙΚΟΥ και 

4. ΟΙΤΙΕΕΙΝϋ ΒΑΕΑΝΟΕϋ ΜΙΚΤΟ ΑΜΟΙΒΑΙΟ ΚΕΦΑΛΑΙΟ 
ΕΣΩΤΕΡΙΚΟΥ 

σχετικά με την αλλαγή του θεματοφύλακα που είναι 
εφεξής η εταιρεία «ΟΙΤΙΒΑΝΚ ΙΝΤΕΒΝΑΤΙΟΝΑΕ ΡΙο». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,13 Ιανουάριου 2003 

Ο Πρόεδρος 
ΣΤΑΥΡΟΣ ΘΩΜΑΔΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




